एल डोराडो
समुद्री कक्ष।
मैं बहुत समय से यहाँ नहीं आया हूँ।
काम पर ध्यान दो, लैरी।
हमें अच्छी तरह जाँच करके सुरक्षा उल्लंघन के सबूत ढूँढने होंगे।
किसी ने मिस्र के संग्रह को छान मारा और डाई ब्लॉक को ले जाकर ऊपर रख दिया।
वे दोबारा ऐसा करें, उससे पहले हमें उन्हें रोकना होगा।
मुझे समुद्र की बहुत याद आती है।
कल ही तो तुम वह क़िस्सा सुना रहे थे कि कैसे एक प्रतिद्वंद्वी जहाज़ ने
तुम्हारे जहाज़ पर हमला करके उसे टुकड़े-टुकड़े कर दिया था।
हाँ, और अगर मेरे अतरंगी दल ने मेरे आदेशों का पालन किया होता,
तो वैसा नहीं होता।
- लेकिन मुझे तो याद है तुमने मुझसे कहा था... - ऑटोमन का पहिया।
उनकी तरह जहाज़ का पहिया और कोई नहीं बना सकता।
यह सच है।
-"बैरेल की सुंदरता... -"बैरेल की सुंदरता...
- ...डंडियों की समरूपता... - ...डंडियों की समरूपता...
- ...घेरों की गोलाई। - ...घेरों की गोलाई।
- हर तरीक़े से एकदम बढ़िया।" - हर तरीक़े से एकदम बढ़िया।"
तुम हर बार यही कहते हो।
हमने हर चीज़ की जाँच कर ली है। चलो, चलते हैं।
ज़रा रुको, स्टैन। इसे देखो।
इसमें से पानी चू रहा है।
बाप रे। हम पानी में डूब जाएँगे।
कर्सिज़!
ऑटोमन जहाज़ का पहिया
क्यूरेशन डाईजेस्ट
यह कवर मैंने बनाया।
"स्काई वैंडरहूवेन। बेबीलॉन की शान।"
मुझे तुम पर बहुत गर्व है।
नीचे कुछ गड़बड़ है।
समुद्र के प्रकोप से बचने जैसा कोई अनुभव नहीं। अच्छी कोशिश थी, समुद्र देवता।
शुक्र है तुम सही हो। यहाँ क्या हुआ था?
ऑटोमन के पहिए से ऐसे पानी निकल रहा है जैसे सुराख हुए युद्धपोत में भरता है।
लेकिन मैंने ऐसे काफ़ी पहिए ठीक किए हैं।
थोड़ा सा तारकोल।
मुझमें यह हुनर अभी भी बाक़ी है।
जब हमने प्रतिबंधित विंग की चीज़ों की सूची बनाई थी, तो समुद्री कक्ष की चीज़ों की सूची मैंने बनाई थी।
यह एक ऐसे जहाज़ का पहिया था जिसका कप्तान हमज़ा सदीक नाम का एक आदमी था।
यह नौसेनाध्यक्ष हमज़ा सदीक का पहिया था?
मुझे यह तो पता था कि यह ऑटोमन का पहिया था, पर मैंने सपनों में नहीं सोचा था कि यह उनका पहिया था।
लगता है तुम जानते हो वह कौन है।
हर निपुण नाविक सदीक को जानता है।
वह व्यक्तिगत तौर पर मेरे हीरो हैं।
सच में? मैंने पहले तुम्हें उसके बारे में बात करते हुए नहीं सुना।
तुम मज़ाक़ तो नहीं कर रहे हो?
हाँ, मैं मज़ाक़ कर रहा था।
तुम हमेशा उसकी बातें करते रहते हो।
इतिहासकारों का मत है कि नौसेनाध्यक्ष की आख़िरी इच्छा थी
वह अपने जहाज़ के पहिए को अजीयन समुद्र में डाल दें।
लेकिन ऐसा नहीं हुआ।
इसके बजाए, वह शताब्दियों तक एक संग्राहक से दूसरे संग्राहक के पास जाता रहा।
ऐसा किसी श्रापित प्राचीन चीज़ के साथ होता है, यह तो हम जानते हैं।
अब और नहीं।
हम तुम्हें तुम्हारी सही जगह पर लेकर जाएँगे, दोस्त।
दोस्तों, नौसेनाध्यक्ष सदीक की आख़िरी इच्छा को पूरा करना मेरे लिए सम्मान की बात होगी।
प्लीज़, मुझे इस ट्रिप पर आने दो।
मैं सच में मदद कर सकता हूँ।
मैं अजीयन समुद्र के हर हिस्से से अच्छी तरह वाक़िफ़ हूँ।
तुमने दशकों से अपना बाक़ी हिस्सा तो देखा नहीं, अजीयन समुद्र की क्या ही बात करें?
एक नाविक कभी नहीं भूलता।
मेरा विश्वास करो, मेरे अनुभव के चलते,
यह किसी श्रापित चीज़ को लौटाने का अब तक का सबसे आसान मिशन होगा।
मुझे लगता है यह अच्छा विचार है।
लैरी आसानी से छुप भी सकता है।
हम इन्हें एक बोलिंग बैग में रखकर घूम सकते हैं।
इसमें जोखिम है लेकिन लैरी की निपुणता काम आ सकती है।
लैरी को जाना चाहिए, क्योंकि मैं नहीं जा सकती।
क्या? क्यों नहीं?
जॉर्जिया का मैसेज आया है। संग्रहालय में कुछ समस्या हो गई है।
कोई गंभीर बात होगी, क्योंकि उसने कल सब लोगों को बुलाया है।
किसी को कोई छूट नहीं।
डैड, लगता है यह आपका पहला ऐसा मिशन होगा जहाँ आप अकेले वयस्क होंगे।
हे, तुम अच्छा करोगे। मैंने भी पूरी गर्मियों में यही किया था।
इसके अलावा, मैं तुमसे सैंकड़ो साल बड़ा हूँ,
इसलिए दरअसल, सबसे बड़ा वयस्क तो मैं हूँ।
रोमांच-यात्रा की तैयारी शुरू करो।
तो तुम एक समुद्री डाकू की खोपड़ी हो।
ऐसा कहना ज़्यादा सही होगा कि मैं बिना शरीर का एक समुद्री डाकू हूँ।
कहना पड़ेगा, जितना मैंने सोचा था, मार्जी इसे उससे कहीं बेहतर तरीक़े से संभाल रही हैं।
हे, मार्जी, हमारी हवाई यात्रा कितनी बाक़ी है?
हम जल्दी ही इस्तानबुल पहुँचने वाले हैं, बच्चे।
इस्तानबुल?
ऐसे बहुत सारे शहर हैं जो इस्तानबुल की तुलना में अजीयन समुद्र के कहीं ज़्यादा नज़दीक हैं।
हम वहाँ क्यों जा रहे हैं?
नाव किराए पर लेने के लिए इस्तानबुल एकदम उपयुक्त जगह है।
वहीं नौसेनाध्यक्ष सदीक का स्मारक है क्योंकि वह जगह ऑटोमन शासन का केंद्र थी।
हमें उसके बारे में वहाँ ज़्यादा जानकारी मिल सकती है।
डैड अपने पूरे रंग में हैं।
हम जब भी सफ़र करते हैं, आप किसी ऐतिहासिक इमारत को देखने के लिए
हमेशा हमें लम्बे रास्ते से ले जाते हैं।
मैं तैयार हूँ।
मैं अपनी ख़ुद की आँख से नौसेनाध्यक्ष के पसंदीदा शहर को देखना चाहूँगा।
दुःख की बात है कि स्टैनली यह सब नहीं देख पाएगा।
मुझे समुद्र-यात्रा करने में झिझक होती है।
खुले समुद्र में कुछ तो ऐसा है जिससे मुझे बेचैनी होती है।
ख़ैर, तुम्हारा शुक्रिया कि तुम मेरी मदद करने आए।
अगर कोई बात करने के लिए साथ होगा,
तो इन सुरक्षा उल्लंघनों की जाँच जल्दी हो जाएगी।
डैड, सब ठीक तो है ना?
मैं ठीक हूँ।
यह बस... तुम बच्चे और तुम्हारी मॉम इन चीज़ों में माहिर हो
और मैं सबको निराश नहीं करना चाहता।
कोई आपसे पर्फ़ेक्ट होने की उम्मीद नहीं करता। हम तो बहुत ख़ुश हैं कि आप यहाँ हैं।
वैसे, तुम्हें कोई अंदाज़ा है कि मार्जी इस्तानबुल में क्यों रुकना चाहती थी?
क्या? आपको याद नहीं है?
यह आपका आइडिया था।
मुझे सच में याद नहीं है।
हे! तुम लोगों को नाव किराए पर मिली?
हाँ, वहाँ बहुत सारी नावें उपलब्ध थीं।
कई दिनों से किसी ने नाव किराए पर नहीं ली है।
कोई भी नाव किराए पर नहीं ले रहा है क्योंकि लोग डरे हुए हैं।
शहर में ऐसी अफ़वाह फैली हुई है कि जब नावें अजीयन समुद्र के एक ख़ास हिस्से तक पहुँचती हैं
तो एक डरावनी आवाज़ उन्हें वापस लौटने का आदेश देती है।
और जो लोग वापस नहीं लौटते, वे समुद्र के भँवर में फँस जाते हैं।
पूरी की पूरी नावें ऐसे ग़ायब हो जाती हैं, जैसे वे एक बड़े से टॉयलेट में फ़्लश कर दी गई हों।
बकवास, समुद्र की कहानियाँ हमेशा बढ़-चढ़कर सुनाई जाती हैं।
तुम्हें लगता है ब्लैकबीयर्ड की दाढ़ी सच में काली थी?
नहीं। एक बूढ़े आदमी जैसी सफ़ेद थी।
फ़ैसला हो गया है, हम कल नाव लेकर निकलेंगे।
सब लोग अपने-अपने बिस्तरों में जाकर आराम करो। कल हमें समुद्र में लम्बी यात्रा करनी है।
क्या तुम सुन रहे हो?
तुम्हारा कप्तान तुम्हें आदेश दे रहा है।
जैसा आप कहें, कप्तान लैरी।
चलो।
हम सितारों के नीचे डेक पर सोएँगे।
एक महान समुद्री यात्रा शुरू करने का यह सबसे अच्छा तरीक़ा है।
मैं बूढ़े रूफ़स को अकेला नहीं छोड़ सकती।
मैं उसी में सोऊँगी।
मैं मार्जी के साथ जा रही हूँ।
बुरा मत मानिएगा, डैड, लेकिन आप बहुत ज़ोर से ख़र्राटे लेते हैं।
मेरे आदेशों का पालन करो।
कम से कम तुम्हें नींद तो आ रही है।
डैड?
क्या यह आप हैं, डैड?
लैरी, बचो।
रसोईघर से नमक की डिब्बी ले आओ।
- नमक की डिब्बी? - जल्दी करो!
- अब क्या करूँ? - इसे उस पर फेंको।
तुम्हें कैसे पता था कि यह काम करेगा?
पुराना अंधविश्वास।
नाविकों का एक दूसरे को नमक की डिब्बी देना भयानक दुर्भाग्य को आमंत्रित करता है।
अच्छा हुआ हम तुम्हें साथ ले आए। हमें जितनी मदद मिल जाए, कम है।
मैं एक समुद्री डाकू का भूत देखने से चूक गई?
तुम्हारा ध्यान ग़लत चीज़ पर लगा है।
उस समुद्री डाकू के भूत ने मुझ पर हमला किया था।
फ़िक्र मत करो, कूढ़मगज।
अगर वह वापस आया, तो मार्जी उसे मज़ा चखा देगी।
अपनी जगह छोड़ने के लिए मुझे तुम्हें नाव से बाहर पानी में फेंक देना चाहिए।
डैड, आप कहाँ थे?
मुझे नहीं पता।
पहले तो मैं सोया हुआ था। अगले पल देखता हूँ कि मैं घाटों के आसपास घूम रहा था।
मैं ज़रूर दोबारा होश खो बैठा था।
सब लोग, मुझे माफ़ कर दो।
ज़रूरत के समय पर मैं तुम्हारे साथ नहीं था। मैं तुम्हारी मॉम के बिना अपने पहले मिशन पर आया हूँ
और मुझे लग रहा है मैं तुम सबको ख़तरे में डाल रहा हूँ।
इसमें आपकी कोई ग़लती नहीं है।
जो कुछ भी उस शून्य में हुआ था, यह बस उसका दुष्प्रभाव है।
यह शायद ख़ुद ठीक हो जाएगा।
है ना, रस?
ज़रूर।
दक्षिण-पश्चिम की तरफ़ बढ़ते रहो। उस रास्ते में हम वहाँ बहुत जल्दी पहुँच जाएँगे।
क्या तुम्हें यक़ीन है? उस दिशा में बहुत ख़राब मौसम होने का अनुमान है।
अपने कप्तान से कभी कोई सवाल नहीं करना चाहिए।
"लैरी का अजूबा" थोड़े ख़राब मौसम को संभाल सकता है, खेवनहार।
यह जहाज़ का नाम है। यह मैंने अभी-अभी सोचा।
चलते रहो, कामचोर कहीं के। पूरी रफ़्तार और ताक़त से।
"लैरी का अजूबा"?
मुझे डैड की फ़िक्र हो रही है।
अगर डैड दोबारा किसी ख़तरनाक मौक़े पर अपने होश खो बैठे
जैसे वह कल रात खो बैठे थे, तो क्या होगा?
या जैसे वह ट्रैंसिल्वेनिया में लालटेन पकड़े हुए खो बैठे थे?
ऐसा मत सोचो। वह अपनी पूरी कोशिश कर रहे हैं।
जानता हूँ। लेकिन अगर वैसा ग़लत समय पर हुआ, तो हम मुसीबत में पड़ जाएँगे।
हमें सबसे ख़राब परिस्थिति के लिए तैयार रहना होगा।
शायद तुम सही कह रहे हो। चलो, उन पर नज़र रखते हैं।
तुम क्या कर रहे हो, लड़के?
आलू मसल रहे हो या पाल बढ़ा रहे हो?
सेलिंग कैंप में हमें ऐसे ही सिखाया गया था।
तुम्हारे महँगे सेलिंग कैंप में तुम्हें ग़लत सिखाया गया था।
अब सही से करो।
मेरी मदद करो, नौसेनाध्यक्ष।
मेरा दल मेरी बात नहीं मान रहा है।
फिर से सब कुछ पुराने दिनों जैसा ही हो रहा है।
अभी भी सुरक्षा उल्लंघन का कोई सबूत नहीं मिला।
दरवाज़े की मरम्मत कैसी चल रही है, हैंक?
तुम्हें एक पेशेवर संगीतकार की तरह ताल की अच्छी समझ है।
मुझे वे दिन याद आते हैं जब मैं ऐलेक्स के साथ संगीत बजाया करता था।
वह लौटकर आने के बाद से व्यस्त रहते हैं,
तो मुझे काफ़ी समय से मौक़ा नहीं मिल पाया है।
अब बस कहीं मैं थक ना जाऊँ।
हम वहाँ पहुँचने वाले हैं।
नौसेनाध्यक्ष के आख़िरी आदेश को पूरा करने का समय क़रीब है।
वापस चले जाओ।
अभी!
लैरी, स्थिति हमारी कल्पना से कहीं ज़्यादा ख़राब है।
मुझे लगता है हमें इस डरावनी आवाज़ की बात मान लेनी चाहिए।
अपने आदेशों का पालन करो। अपने-अपने स्टेशन पर वापस जाओ!
समुद्र का पानी बहुत उग्र हो रहा है।
हमें अभी यहाँ से जाना होगा, वरना हम यहाँ से कभी नहीं जा पाएँगे।
बकवास!
अपना चेहरा छुपाकर रखने वाली एक कायर आवाज़ मुझे नहीं बता सकती कि मुझे क्या करना चाहिए।
ऑटोमन! वे ऑटोमन हैं!
यह ज़रूर नौसेनाध्यक्ष सदीक का दल होगा।
और वे ख़ुश नहीं लग रहे हैं।
बकवास।
अगर वह उनका दल है, तो वे हमारे साथी हैं।
मैं संभाल लूँगा।
सुनो, दोस्तों!
हम तुम्हारे नौसेनाध्यक्ष, हमज़ा सदीक को सम्मानित करने आए हैं!
देखो, हमारे पास तुम्हारे जहाज़ का पहिया है।
रस, तुम क्या कर रहे हो?
हमें पाल पर तुम्हारी ज़रूरत है।
माफ़ करना, डैड, लेकिन यह आपात स्थिति है।
हम इस समय आपके होश खो देने का जोखिम नहीं उठा सकते।
बेकार की बात मत करो। मैं ठीक हूँ। पहिया मुझे दो।
शहर के लोगों ने जैसा कहा था, वैसा ही हो रहा है।
हमें यहाँ से दूर ले चलो!
अभी नहीं! हमें पहिए को समुद्र में गिराना होगा!
हम ऐसा नहीं कर सकते। वे चाहते हैं हम यहाँ से चले जाएँ।
इससे कोई फ़र्क़ नहीं पड़ता कि दल क्या चाहता है।
ज़रूरी वह है जो नौसेनाध्यक्ष चाहते हैं।
मैं उन्हें निराश नहीं करूँगा।
हो गया।
मुझ पर शक करने का यही नतीजा होता है।
मैं तुम पर भरोसा कर रही हूँ।
देखा? उन्हें यह नहीं चाहिए।
रस, मैं दोबारा नहीं कहूँगा।
वापस जाकर पाल संभालो!
रुको! रुको, उसे मत खींचो!
मुख्य पाल को खोलो!
दोस्तों, मुझे माफ़ कर दो...
लैरी, अभी के लिए शायद यही बेहतर होगा कि तुम इसे हमें संभालने दो।
तुम्हें मेरी बात सुननी होगी। मैं जानता हूँ मुझसे ग़लती हो गई, लेकिन...
तुमसे सिर्फ़ ग़लती नहीं हुई। तुम्हारा बर्ताव बहुत ख़राब था।
और जब मार्जी और पैन ने हमें भँवर के बारे में चेतावनी दी, तो तुमने उनकी बात नहीं सुनी।
तुम्हारे ख़राब फ़ैसलों की वजह से हमारा जहाज़ नष्ट होने वाला था।
हम सबको शांत होने के लिए थोड़ा समय चाहिए।
उसके बाद हम यह सोचेंगे कि पहिए का क्या करना है।
लगता है वहाँ कुछ अच्छा नहीं हुआ, हँ?
शायद वह मेरा अब तक का सबसे ख़राब मिशन था।
और मेरे आख़िरी मिशन को देखते हुए यह बहुत बड़ी बात है।
तुम क्या सोच रहे हो, दोस्त?
जब मैं समुद्री डाकू बना, तो किसी ने मुझे गंभीरता से नहीं लिया।
मैंने अपना नाम बनाने के लिए कड़ी मेहनत की,
लेकिन मुझे हमेशा दूसरे दर्जे का डाकू समझा गया।
और ज़िंदगी में आपके नाम पर ही सब कुछ निर्भर करता है।
मैं समझती हूँ, खोपड़ी मानव।
मेरे पास भी ज़िंदगी में सिर्फ़ रूफ़स और मेरी साख ही है।
बिल्कुल! तुम समझती हो।
मैंने नौसेनाध्यक्ष सदीक की दंतकथा एक तुर्की व्यापारी से सुनी थी
और उसके बाद, मैं समझ गया था कि मुझे क्या करना है।
मैंने सोचा कि शायद अगर मैं और ज़्यादा उनके जैसा बन जाऊँ, तो आख़िरकार मुझे कुछ इज़्ज़त मिलेगी।
इसलिए, मैंने उनके बारे में हर संभव जानकारी हासिल की और वही किया जो वह करते थे।
और वह काम कर गया!
एक दिन, मैं एक पौराणिक हाथीदाँत का बक्सा खोज रहा था।
कुछ ही लोगों को विश्वास था कि वह बक्सा वास्तविक है।
इस बात ने मेरी उस बक्से की चाहत को और बढ़ा दिया।
मैं अपने दल से राक्षसों जैसा बर्ताव करता था।
आप दल पर बहुत ज़्यादती कर रहे हैं। आपकी महत्वाकांक्षा हम सबको ले डूबेगी!
अतृप्त। निर्मम।
तुमसे जो कहा जाए, वह करो!
हमें वापस जाना चाहिए, कप्तान!
और जब उन्होंने कहा
कि बक्से को खोजने का विचार सही नहीं है, तो मैंने उनकी बात नहीं मानी।
बक्सा वास्तविक था और उसमें एक बेहतरीन ख़ज़ाना था।
लेकिन मेरे दल का कहना सही था।
वह एक जाल था।
एक प्रतिद्वंद्वी दल इसका लालच देकर
हमें एक संकरे रास्ते पर ले आया और उसने हमारे जहाज़ के टुकड़े-टुकड़े कर दिए।
तो, एक बार फिर, मैं नौसेनाध्यक्ष सदीक के दर्जे तक पहुँचने में असफल हो गया।
इसके अंदर आओ, खोपड़ी मानव। मैं तुम्हें कुछ दिखाना चाहती हूँ।
नौसेनाध्यक्ष सदीक का स्मारक।
तुम्हारे जाने के बाद मैं इस्तानबुल में काफ़ी व्यस्त थी।
मैंने इस सदीक बंदे के बारे में पता लगाया।
चलो, स्मारक के पीछे देखते हैं।
नौसेनाध्यक्ष का आख़िरी वक्तव्य।
वह एक असफल घेराबंदी के लिए ख़ुद को ज़िम्मेदार समझते थे।
वह सैनिकों से घिर गए थे
और उनका दल वापस लौटने के लिए उनके सामने गिड़गिड़ाने लगा, लेकिन उन्होंने इंकार कर दिया।
वे पूरी ताक़त से लड़े, लेकिन जल्दी ही, उनकी हार निश्चित हो चुकी थी।
इसलिए सदीक ख़ुद को बचाने के लिए पानी में कूद गए।
वह ऐसा कैसे कर सकते थे?
एक असली कप्तान जहाज़ पर सबसे पहले आता है और सबसे अंत में जहाज़ से उतरता है।
वह और उनका मुख्य सहयोगी उस अति भव्य पहिए से लिपटे हुए पाए गए।
जब वे इस्तानबुल लौटे,
सदीक को उनकी वीरता के लिए उस पदक से नवाज़ा गया।
जब उनके मुख्य सहयोगी ने यह बात सुनी, उसने ग़ुस्से में नौसेना छोड़ दी।
मुख्य सहयोगी।
मेरा अंदाज़ा है यह वही बंदा था जिसने रात में मुझ पर हमला किया था।
लगता है उस मुख्य सहयोगी का ग़ुस्सा उसकी मौत के बाद भी शांत नहीं हुआ।
शायद मैं कुछ ज़्यादा ही नौसेनाध्यक्ष सदीक के जैसा था।
मैंने अपनी बेवक़ूफ़ी की वजह से ऐलेक्स और बच्चों को ख़तरे में डाल दिया।
सच, लेकिन मुझे लगता है तुम अभी भी उनसे सबक़ ले सकते हो।
आख़िरी हिस्सा पढ़ो।
"अगर मैं इतना घमंडी और कायर नहीं होता, तो शायद मेरा दल घर वापस लौट चुका होता।
अगर मेरे बस में होता, तो मैं लहरों के नीचे डुबकी लगाता और पहिए को जहाज़ पर रखकर
उन्हें उस जहाज़ से ऐसी जगह ले जाता जहाँ उनकी आत्मा को शांति मिल सके।"
यही तुम लोगों को करना है। है ना?
एक अच्छे कप्तान को यह पता होना चाहिए कि उसे कब अपने दल की बात मान लेनी चाहिए।
मैं बेवक़ूफ़ था। मुझे माफ़ कर दो।
लेकिन अगर तुम मुझे एक और मौक़ा दो,
तो शायद हम इस पहिए का श्राप हमेशा के लिए ख़त्म कर सकते हैं।
मुझे लगता है हम सभी को अजीयन समुद्र में एक दूसरा मौक़ा मिलना चाहिए।
हम आपका आदेश मानने के लिए तैयार हैं, कप्तान।
पिछली ट्रिप पर सिर्फ़ लैरी ने ही ग़लतियाँ नहीं की थीं। मुझे माफ़ कर दीजिए।
मैं जानता हूँ आप एक मुश्किल समय से गुज़र रहे हैं,
लेकिन मैं आपको बताना चाहता हूँ कि हम सबको आपकी क़ाबिलियत पर पूरा विश्वास है।
और हम आप पर भरोसा करते हैं।
शुक्रिया, रस।
इधर आओ, दोस्त।
जहाज़ फिर से समुद्र के लिए तैयार है।
एक ध्वस्त जहाज़ अनुभव का प्रतीक है।
इसलिए, चलो, वहाँ वापस जाते हैं।
वापस लौट जाओ, अभी!
वे आ गए।
तुम्हें लगता है मेरे पानी में जाने के बाद तुम जहाज़ को स्थिर रख सकते हो?
हम संभाल लेंगे, कैप। बस बहुत ज़्यादा समय मत लगाना।
तुम वहाँ नीचे कितनी देर रह सकते हो?
मेरे पास फेफड़े नहीं हैं, तो हमेशा के लिए।
लंगर डालो।
यह काम कर रहा है! डैड, आप जीनियस हैं।
अह-ओह। यह तो परेशानी की बात होने वाली है।
वे लंगर की रस्सियों को काट रहे हैं!
ज़रा रुको। मेरे पास एक आइडिया है।
इसे भूत पर गिरा दो।
नमक की डिब्बी को?
लैरी ने मुझे यह करके दिखाया था। यह मत पूछना यह कैसे काम करता है।
उसे गिरा दिया!
ज़रा रुको!
यह लो, इस पदक के असली हक़दार तुम लोग हो।
तुम्हारे नौसेनाध्यक्ष ने ग़लती की। उन्हें तुम्हारी बात माननी चाहिए थी।
उन्हें तुम्हारे साथ रहना चाहिए था।
लेकिन तुम्हारी वीरता को सम्मानित करने के लिए उन्होंने हमें भेजा।
अपने क्रोध को त्यागो और इस जगह को छोड़ दो।
मिशन पूरा हुआ, नौसेनाध्यक्ष।
इस बार सच में।
नहीं...
वैंडरहूवेन नौसेना वापस बंदरगाह पर आ गई है!
- मुझे तुम सबकी बहुत याद आ रही थी। - हमने भी आपको याद किया, मॉम।
आपको डैड को देखना चाहिए था। वहाँ उन्होंने कमाल कर दिया।
तुम्हारा मतलब मिशन के दौरान या जब मैं रेस्तराँ में नाच रहा था तब?
"तुर्की मज़ा, सही कहा ना?"
यह तुम लोगों का आपसी चुटकुला है और मुझे ख़ुशी है तुम्हें मज़ा आ रहा है।
तुम्हें देखकर अच्छा लग रहा है, दोस्त।
मुझे भी, तुम्हारी यात्रा कैसी थी?
काफ़ी अच्छी।
थोड़ी समुद्र यात्रा की। कुछ अपने अंदर झाँका। अपने बारे में कुछ बातों का एहसास हुआ।
बहुत फ़ायदेमंद खोज रही।
तुम्हें हमारा घुसपैठिया मिला?
अफ़सोस है कि नहीं मिला।
लेकिन हैंक और मेरे बीच नई दोस्ती शुरू हो गई।
संगीत के ज़रिए हमारे बीच क़रीबी रिश्ता क़ायम हो गया।
मुझे माफ़ करना।
पिछले कुछ दिन मेरे लिए बहुत थका देने वाले थे।
आज रात मुझे जल्दी सो जाना चाहिए।
हे, स्टैन।
इस ट्रिप से मुझे एक ऐसी चीज़ याद आई जिसके बारे में मैं तुम्हें बताना चाहता था...
कोई बात नहीं। गुड नाइट, दोस्त।
उप-शीर्षक अनुवादक : पुनीत कुसुम